Document ID: /roh_data/filtered/fineweb-2-filterrobots_roh.jsonl.gz/57048

La cumissiun da finanzas dal Cussegl naziunal aveva proponì da budgetar per ils proxims 4 onns en tut 9,6 milliardas francs per la collavuraziun internaziunala. Il Cussegl federal aveva dumandà 11,1 milliardas francs. Decis n'è anc nagut. L'emprim ston anc il Cussegl naziunal e dals chantuns sa fatschentar cun quest project.
En cas ch'i dat las scursaniziuns fissia quai ina ferma cesura, ha ditg Sager. Lura stuessia la Direcziun da svilup e da collavuraziun era scursanir las contribuziuns a partenaris internaziunals ed i pudess er dar relaschadas. Vitiers quenta Sager cun problems da reputaziun. «I chaschunass dumondas en l'exteriur davart nossa solidaritad», uschia Sager.
RR novitads 06:00